

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ**

**ΓΡΗΓΟΡΙΟΥ Ε΄1 - ΠΥΡΓΟΣ 27100**  Πύργος 01-12-2014

**ΤΗΛ: 2621 0 22311 - ΦΑΞ: 2621 0 20044** Α.Π.: 1181

**e-mail: ispo@otenet.gr**

**site: www.ispyrgou.gr**

**ΔΕΛΤΙΟ ΤΥΠΟΥ**

**ΕΝΗΜΕΡΩΣΗ ΣΥΝΑΝΤΗΣΗΣ ΠΡΟΕΔΡΩΝ ΙΑΤΡΙΚΩΝ ΣΥΛΛΟΓΩΝ ΜΕ ΤΟ Δ.Σ. ΤΟΥ Π.Ι.Σ. ΤΗΝ 29-11-2014 ΣΤΗΝ ΑΘΗΝΑ**

Αγαπητοί συνάδελφοι,

Ο Πρόεδρος του Ιατρικού Συλλόγου Πύργου-Ολυμπίας παρεβρέθη στη συνάντηση των νέων Προέδρων των Ιατρικών Συλλόγων της χώρας με το Διοικητικό Συμβούλιο του Π.Ι.Σ., το Σάββατο 29-11-2014, στην Αθήνα. Κατά τη διάρκεια της συνεδρίασης έγινε ανταλλαγή απόψεων μεταξύ των Προέδρων των Ιατρικών Συλλόγων και των μελών του Δ.Σ. του Π.Ι.Σ. σχετικά με το διεκδικητικό πλαίσιο του Π.Ι.Σ. όσον αφορά γενικότερα προβλήματα υγείας της χώρας και των ιατρών (αναρτάται πληροφοριακό σημείωμα στην ιστοσελίδα του Συλλόγου).

Επιπρόσθετα, ο Πρόεδρος του Ι.Σ.Π.Ο. είχε λεπτομερή συνομιλία με τον κο Βασιάδη, εκπρόσωπο του Π.Ι.Σ. στο Τ.Σ.Α.Υ., όπου ετέθη το θέμα επαναλειτουργίας στην πόλη μας της αντιπροσωπείας του ταμείου. Εδόθησαν οδηγίες σχετικά με τις ενέργειες που θα πρέπει να γίνουν, ούτως ώστε να καταστεί, πιθανώς, δυνατή η επαναλειτουργία της αντιπροσωπείας στο Νομό μας με έδρα τον Πύργο. Ο Πρόεδρος δεσμεύτηκε και προχωράει ήδη στις απαραίτητες ενέργειες.

Οποιαδήποτε νέα πληροφορία υπάρξει θα αναρτηθεί στο site του Συλλόγου μας προς ενημέρωσή σας.

Μετά τιμής

Ο Πρόεδρος του Ι.Σ.Π.Ο.

Κατσαρός Νίκος